Răsadul acesta n-arată cine știe ce acum,
dar se va transforma într-una dintre cele mai faimoase plante din istorie:
canabisul.
E cel mai popular drog ilegal din lume,
mai răspândit decât toate celelalte la un loc.
CANABIS OPIOIZI
Marijuana din zilele noastre este un produs atent cizelat,
sclipitor de la rășina lipicioasă și psihotropă.
Asta nu e iarba de pe vremea mamei tale.
Asta e iarba de pe vremea mamei tale.
Cele mai populare tipuri de marijuana dintr-o ediție a High Times din 1977.
Marijuana actuală e mult mai tare.
THC ÎN MOSTRELE ANA
Marijuana confiscată e de mai bine de trei ori mai tare
decât era la mijlocul anilor '90,
când guvernul american a-nceput să monitorizeze consumul.
Aceeași tendință s-a observat și în alte țări,
precum Olanda, Regatul Unit și Italia.
Canabisul crește de asemenea mai repede și de dimensiuni mai mici,
în sute de varietăți care oferă tot soiul de arome și senzații diferite.
Dar un produs care nu e reglementat și a cărui genetică se schimbă constant
duce la clienți care cumpără în necunoștință de cauză
și la efecte asupra sănătății pe care abia începem să le înțelegem.
Timp de milenii, marijuana a fost considerată misterioasă și sacră,
ba chiar demonică.
Dar oamenii au învățat s-o modifice genetic.
Deci, ce anume i-au făcut oamenii acestei plante?
Și ce înseamnă asta pentru oamenii care o folosesc?
Marijuana e un drog amețitor, care-ți dă mintea peste cap.
Marijuana este, probabil, cel mai periculos drog din SUA.
Un fum n-o să-ți facă rău!
Eu am auzit altceva.
Vremurile când lumea folosea un drog slab...
Acum, e mai tare ca niciodată.
Cândva, legea asta stupidă va fi schimbată
și va fi la fel de legal să ai iarbă în buzunar
pe cât e de legal să ai bere în frigider.
IARBA
Asta-i rășină psihotropă de pe o plantă de canabis de 2.700 de ani.
A fost găsită într-un mormânt din Asia Centrală
și e cea mai veche dovadă că planta a fost folosită ca drog.
Canabisul este o specie domesticită.
AUTOR
E una din speciile alături de care co-evoluăm de multă vreme.
Când spun co-evoluție, mă refer că noi am schimbat-o pe ea
și, probabil, și ea pe noi.
Odată cu oamenii, s-a răspândit și canabisul pe alte continente.
Dar, în climatele mai reci, s-a dezvoltat o versiune diferită a plantei: cânepa.
Nu te droga, dar era la fel de valoroasă, din alte motive.
CÂNEPA SPRE VICTORIE
Acum mult timp, când aceste temple grecești erau noi,
cânepa se afla deja de multă vreme în serviciul omenirii.
Se folosea la confecționarea hainelor, frânghiei,
velelor, materialelor de construcție, hârtiei, dar și ca aliment și combustibil.
Cultivarea ei era așa de importantă în noua Americă,
încât orașe din toată țara și-au ales-o ca nume.
Iată canabisul știut de majoritatea europenilor și nord-americanilor.
Dar, în climatele calde, creștea un tip de canabis psihotrop.
S-a răspândit în Orientul Mijlociu, unde hașișul,
pasta făcută din rășină de canabis,
a devenit un popular drog comestibil.
De acolo, s-a răspândit în India, unde a devenit o băutură sfântă.
Apoi, s-a răspândit în Africa, unde a fost folosit ca doctorie
și pentru a prinde curaj înainte de bătălii.
Apoi, negustorii de sclavi transatlantici l-au dus în cele două Americi.
Aceeași plantă a ajuns să aibă două varietăți:
una cultivată pentru lungimea și rezistența fibrelor,
cealaltă cultivată pentru potențialul psihotrop.
În 1753, Carl Linnaeus,
botanistul suedez care a creat sistemul de clasificare a organismelor,
a numit planta cannabis sativa.
Aceste plante creșteau înalte și aveau frunzulițe subțiri.
Mai târziu, o altă varietate găsită în climatul montan rece din India,
cu frunze mai groase și mai întunecate, a fost numită cannabis indica.
Mai există și mărunțica asta, cannabis ruderalis,
o plantă mică, care crește în Rusia.
Linnaues a observat ceva neobișnuit la canabis.
Deși cele mai multe plante au flori cu organe sexuale feminine și masculine,
în cazul canabisului, unele plante produc semințe, iar altele, doar polen.
Cu alte cuvinte, sunt femele sau masculi.
Linnaues a izolat câteva plante femele pe pervaz...
FEMELĂ
...iar rezultatul l-a entuziasmat foarte tare.
„A fost într-adevăr un spectacol admirabil și minunat
să văd femela nepolenizată înflorind,
căci a petrecut o vreme îndelungată
expunându-și florile în van, pentru a ajunge la polenul masculilor.
Omului ăstuia chiar i-a plăcut iarba!
RĂSFĂȚATUL AMERICII
Deoarece plantele femele produc flori psihotrope mai mari,
sunt mai bune dacă vrei să te droghezi.
Floarea are cea mai multă rășină, cel mai mult ulei.
Frunzele și lujerul conțin substanțe psihotrope, dar nu prea multe.
Principala substanță psihotropă se numește THC sau tetrahidrocanabinol.
THC TETRAHIDROCANABINOL
A doua substanță activă importantă este canabidiolul sau CBD...
CBD CANABIDIOL
...care reduce nivelul de anxietate.
Dar canabisul are mai bine de 100 de elemente care afectează corpul uman,
numite canabinoizi.
Acum câteva decenii, cercetătorii au descoperit
că producem, în mod natural, multe dintre aceste substanțe chimice
și că avem receptori care să le perceapă în toate zonele corpului.
Joacă un rol în reglarea alimentației. Joacă un rol în percepție.
EXPERT ÎN NEUROLOGIE, COLUMBIA
Joacă un rol în mișcările motorii delicate.
E peste tot.
Sistemele endocanabinoide sunt prezente în fiecare animal, cu excepția insectelor.
Încă nu știm exact de ce sunt prezente,
dar există dovezi care arată că ele joacă un rol important în evoluție,
reglând apetitul, ajutându-ne să uităm și reducând stresul.
S-ar putea ca ele să producă euforia pe care o simțim după efortul fizic.
Dar canabisul nu constă doar în canabinoizi. Există peste 400 de substanțe active
care îi oferă fiecărei plante un profil chimic unic.
CULTIVATOR DE CANABIS
Salutare, Pineapple OG!
Gândiți-vă la un egalizator grafic stereo!
Imaginați-vă un egalizator grafic cu peste 400 de cadrane.
THC, canabidiol, CBG, CBN.
Multe dintre ele sunt psihotrope.
Mulți dintre canabinoizi nu sunt psihotropi.
Terpenii sunt, în esență, compuși de aromă.
Flavonoidele sunt compuși care dau gust.
Toate aceste elemente sunt reglate
de profilul canabinoid, cum îl numim noi.
Populara varietate Sour Diesel are o aromă ușor piperată
datorită substanței cariofilenă,
care se regăsește și în piperul negru, în cuișoare și în scorțișoară.
Pe de altă parte, Super Lemon Haze conține limonen, o componență importantă din coaja citricelor.
Selectând combinația corectă de canabinoizi...
ÎNCRUCIȘARE GENETICĂ
...din mai multe generații,
cultivatorii pot crea un produs care să devină emblematic,
ca celebra varietate din filmul Pineapple Express.
Dacă s-ar fi întâlnit Blue Oyster cu acea Afghan Kush pe care o aveam
și ar fi avut un copil
iar, între timp, demențiala Northern Lights pe care o aveam
s-ar fi întâlnit cu Super Red Espresso Snowflake și ar fi avut un copil
și, printr-un miracol, cei doi copii s-ar fi cunoscut și futut,
asta ar fi nebunia...
care ar fi rezultat.
Poate nu sună prea științific, dar cam așa merg lucrurile.
În prezent, Pineapple Expres
e una din sutele de varietăți unice de marijuana de pe piață,
unele despre care se spune că ar avea concentrația de THC de peste 25%.
Acea schimbare dramatică în evoluție a fost cauzată de un singur lucru:
lupta guvernului american împotriva drogurilor.
Marijuana e o iarbă care se răspândește precum meișorul, oriunde.
Pentru a ne lupta cu și a învinge acest inamic,
trebuie să dăm jos milităria din pod.
Dar trebuie să ne concentrăm asupra organizațiilor
și asupra celor care le finanțează,
a celor ce le aprovizionează.
Acolo trebuie să intervenim.
În cea mai mare parte a secolului al XX-lea,
majoritatea marijuanei consumate în SUA provenea din Mexic.
Era oribilă.
Primeai doar frunzele de marijuana...
PROFESOR DE POLITICI PUBLICE
...ocazional florile, dacă traficantul era într-o dispoziție bună.
Adesea, semințele erau stricate, de traficantul era indispus.
Pur și simplu dădeai banii pe gunoaie.
În prezent, cultivatorii vând mai ales florile sau mugurii,
dar cultivatorii mexicani vindeau toată planta: frunze, semințe, lujer, totul.
Rezultatul era un produs cu un conținut mediu de THC de vreo 3%.
Pentru a reduce cantitatea de canabis care trecea granița,
SUA a început să plătească Mexicul
ca să-și stropească culturile de marijuana cu erbicide în 1975,
așa că americanii au început să-și crească singuri mult mai multă.
Dar ea creștea doar în statele însorite, precum California,
fiindcă în SUA exista doar varietatea cannabis sativa.
Lucrurile s-au schimbat la sfârșitul anilor '70,
când americanii au adus în țară cannabis indica, rezistentă la temperaturi reci,
din munții Hindu Kush.
Și am inventat hibrizi.
Încrucișând genetic indica, rezistentă la îngheț, cu sativa,
cultivatorii au putut să crească canabis în fiecare stat din America.
Când guvernul Reagan a început să folosească avioane de spionaj
pentru a căuta fermele de marijuana din aer,
cultivatorii au putut să crească indica în interior, datorită dimensiunilor mici.
Mai țineți minte cannabis ruderalis?
Încrucișarea genetică a dus la perioade de înflorire mai scurte,
plantele încolțind mult mai repede.
Acești hibrizi puteau fi crescuți în interior.
Nu le mai lua 12 săptămâni să crească
și nici nu mai ajungeau la 2,5-3,5 m înălțime.
Dar cea mai mare schimbare adusă plantei
a fost redescoperirea unei străvechi metode de creștere,
bazată pe același fenomen observat de Carl Linnaeus pe pervazul său.
Se pare că acest proces face ca florile să secrete rășină psihotropă.
Într-o zi, mi-a zis cineva:
„Hei, a apărut o varietate nouă de iarbă. Se numește Sinse.”
Sinsemilla. E cuvântul spaniol pentru „fără semințe”.
Când plantele femele sunt polenizate,
producția de THC încetinește, în favoarea producerii semințelor.
Dar, dacă ții plantele femele departe de plantele masculi,
nu mai sunt polenizate, nu mai produc semințe,
iar producția de THC nu mai încetinește niciodată.
Așa produci, în esență,
o serie de plante femele de marijuana frustrate sexual.
Tăind crenguțe din acele femele,
cultivatorii pot clona o nouă generație de plante identice genetic,
sărind peste procesul de polenizare.
Din nefericire, aceste plante nu vor face sex niciodată.
Vor continua să producă tot mai multă rășină,
încercând să atragă polenul necesar pentru a produce semințe.
Dacă vă gândiți bine, planta de canabis modernă,
cultivată pentru a produce doar flori, e un soi de ciudățenie biologică.
Iar florile sunt uriașe,
disproporționate față de planta în sine.
De fapt, e chiar grotesc.
TĂRIE CANABIS CONFISCAT
Conținutul mediu de THC la Sinsemilla
era de câteva ori mai mare decât la canabisul normal.
Dar conținutul de THC nu s-a prea schimbat în ultimii 20 de ani în cazul ambelor.
Iarba, în general, a devenit mult mai tare...
SINSEMILLA DIN MOSTRELE CONFISCATE
...deoarece americanii au început s-o prefere pe cea tare.
Dar asta a dus la o altă schimbare.
THC, compusul psihotrop, și CBD, cel care relaxează, sunt legate.
Cu cât e mai mare concentrația de THC, cu atât e mai mică cea de CBD.
Chiar și în anii '90...
ECONOMIST ȘEF, CORPORAȚIA RAND
...raportul dintre THC și CBD din plantă era cam de 11 la unu.
În prezent, după 30 de ani,
raportul dintre THC și CBD e de 250 la unu.
Deci poți cumpăra marfă cu tot mai mult THC și tot mai puțin CBD.
Asta va duce la creșterea numărului celor care se panichează.
Se pare că e adevărat.
Consumatorii riscă să devină anxioși, paranoici,
să creadă că-și pierd mințile.
Acestea sunt grijile care mă frământă
când oamenii cu toleranță redusă folosesc produse cu conținut ridicat de THC.
În magazinele care vând iarbă legal, apar pe etichetă
nivelurile de THC și CBD ale diferitelor varietăți,
alături de alte caracteristici cheie.
Însă există o problemă:
cuvintele folosite pentru a clasifica această plantă nu înseamnă de fapt nimic.
Dacă îți cumperi marijuana,
cel mai probabil știi aceste nume.
Indica sau sativa?
Indica și sativa.
Indica ori sativa.
Indica și sativa.
Eu le denumesc altfel: „iarbă de zi” și „iarbă de noapte”.
În general, marijuana se vinde în perechea sativa-indica.
Varietățile de tipul sativa oferă mai multă energie,
pe când cele de tipul indica produc o stare mai letargică.
Multe păreri legate de aceste produse se bazează pe mituri.
Din cauza numeroaselor încrucișări, felul în care arată o plantă în prezent
nu are neapărat corelație cu senzația pe care ți-o produce.
Înainte, erau mai ușor de identificat vizual.
Varietățile cu frunze late erau indica,
iar cele cu frunze subțiri erau sativa.
În prezent, din cauza numeroaselor încrucișări,
există varietăți cu frunze late care au efect de sativa.
Nu putem testa genetic indica sau sativa....
HIBRID
...fiindcă nu există mostre genetice pure de indica sau de sativa.
Nici nu știm dacă au existat.
Când varietățile sunt clasificate drept 70% sativa sau 70% indica,
e 100% subiectiv.
Cineva o fumează
și constată efectul produs: de tip sativa sau de tip indica.
„Cu specific indica” sau „hibrid indica-sativa”
sună foarte tehnic și științific, deși nu-i decât o mare aberație.
Dar oamenii o tot spun.
Când vom privi retrospectiv perioada asta,
vom râde de hipioții din magazinele legale
care ne vând sativa și indica
și ne spun ce fac și toate balivernele alea.
Cred că vom râde copios.
Chiar dacă clasificările sativa și indica n-au niciun sens,
ai crede că cel puțin numele varietăților ar trebui să însemne ceva.
Când cumperi vin în funcție de nume,
te aștepți la un produs de proveniență specifică.
Un Merlot nu poate fi vândut drept Cabernet
deoarece există reglementări oficiale
absente în cazul varietăților de canabis.
Oamenii habar nu au ce fumează.
Numele varietăților nu-s de încredere.
Poți să numești orice Purple Urkle.
Îmbunătățirea clasificărilor e cu atât mai importantă,
fiindcă nu știm ce-ar fi o unitate standard pentru marijuana.
Nu avem echivalentul unei băuturi pentru canabis,
și chiar trebuie găsit
ca oamenii să se poată gândi serios:
„Cât de fumat vreau să fiu?
Vreau să mă droghez de un fum, două sau trei?”
Dar asta nu va avea sens până nu standardizăm un fum.
Dar standardizarea unui fum necesită un prim pas important:
legalizarea și reglementarea marijuanei.
LEGALIZARE
Țările din toată lumea au început s-adopte legi mai blânde în privința canabisului.
Asta poate duce la clasificări mai exacte.
FRANȚA 2017
În Olanda, unde producția de marijuana cu scop medicinal e legală,
o companie numită Bedrocan
verifică cu atenție profilul produselor pentru a asigura repetabilitatea.
Compania a renunțat la numele hipiote,
preferând denumiri care sună mai oficial, precum Beltica și Bedrobinal.
ANALIZA MOSTRELOR
Testate de cercetători, profilurile chimice au fost foarte uniforme.
Dar în cazul mostrelor de White Widow și Amnesia, cumpărate din locuri diferite
din Amsterdam, situația era alta.
Dacă piața de iarbă legală se va dezvolta, s-ar putea să dăm de aceeași uniformitate.
MAGNAT IA ACȚIUNI
Canopy Growth, firma-mamă a Bedrocan, a beneficiat de o mediatizată investiție.
MAGNAT IA ACȚIUNI CANOPY
Investitor e magnat al alcoolului Constellation.
ACȚIUNI LA FIRMA DE IARBĂ
Poate n-ați auzit de ei,
dar sigur ați auzit de unele dintre produsele lor.
Asta ridică întrebarea:
cum arată echivalentul Corona al ierbii?
Depinde de piață.
CERERE - COLORADO CONSUM
Se estimează că pe piața de marijuana legală din Colorado,
majoritatea clienților sunt cei care consumă zilnic sau aproape zilnic,
reprezentând aproape 67%.
În SUA, procentajul celor care consumă atât de mult
e în creștere.
CONSUMĂ 300+ ZILE ANUAL Profitul va face legea.
Dacă marfa se vinde preponderent clienților cu vechime,
ei vor fi ținta produselor,
și se va munci din greu
înspre formarea unei clientele mai mari.
Cât timp cât vor avea de câștigat de pe urma abuzului de droguri,
acesta va fi promovat.
Nu-i greu de înțeles.
CONCENTRAȚIA IN MOSTRELE ANA
Consumatorii cu vechime au o toleranță mare și caută încontinuu droguri mai tari,
făcând să crească semnificativ cererea pentru produse mai tari.
Toți cunoscuții de o vârstă cu mine, care încă mai fumează, se plâng:
„de ce nu mai putem face rost de droguri mai slabe?”
Fiindcă cei care vor droguri mai slabe nu cumpără destul cât să conteze.
Magazinele legale vând esențe, produse comestibile și țigări electronice.
Unele au concentrația de THC de aproape 100%.
MAGAZIN DE IARBĂ
Însă acum poți cumpăra aceleași produse doar cu CBD, fără THC,
care pretind că reduc anxietatea, fără a te droga.
Înțelegerea felului în care diversele noi produse
afectează corpul uman e importantă,
deoarece marijuana nu e complet inofensivă.
Studiile arată că poate crește riscul de schizofrenie și psihoză.
RISC SPORIT DE PSIHOZĂ
Și încă nu știm multe despre impactul pe termen lung asupra sănătății.
Dar în fiecare zi par să apară
povești noi despre potențialul marijuanei ca medicament.
Alt studiu a descoperit că cei cu dureri cronice declară
că au redus numărul de narcotice folosite.
Eficacitatea în tratarea glaucomului
și alinarea efectelor secundare ale chimioterapiei e inegalabilă.
Mulți pacienți insistă că iarba i-a ajutat mai mult decât medicamentele. Studiul efectuat asupra 120 de copii cu o formă rară de epilepsie
a descoperit că cei care au primit CBD pe lângă medicamentația standard
au avut cu 40% mai puține crize.
În viitor, modificarea genetică a plantei
ne va ajuta să modelăm aceste posibile tratamente
și va duce la apariția unui nou domeniu în medicină.
Omenirea a mai schimbat semnificativ plante și în trecut.
Porumbul, piersicile și pepenii erau, cândva, fructe mici și necomestibile.
Timp de mii de ani, le-am crescut ca să ne fie pe plac.
În cazul canabisului, cultivatorii ilegali au produs o transformare similară
în doar câteva decenii.
Agrotehnica modernă e pe cale să-l transforme din nou.
Lunga istorie naturală a canabisului,
care datează de mii de ani
și a avut multe momente de vârf importante,
intră într-o nouă eră.